ཕྱི་ལོ་༢༠༠༦ནས་བཟུང་བོད་ཀྱི་དཔེ་མཛོད་ཁང་གི་ནང་ཆོས་འཛིན་གྲྭའི་གསུང་ཆོས་ཁག་སྒྲ་འཛིན་འོད་སྡེར་ནང་བཅུག་སྟེ་དོན་གཉེར་ཅན་ཚོར་སྤུས་གཟིགས་ཞུ་རྒྱུའི་མཐུན་རྐྱེན་བསྐྲུན་ཡོད་པ་དང།མ་ཟད་བོད་ཀྱི་དཔེ་མཛོད་ཁང་གི་ནང་ཆོས་འཛིན་གྲྭའི་གསུང་ཆོས་ཐད་ཀར་རྒྱང་བསྲིང་ཞུས་ཏེ་དོན་གཉེར་ཅན་རྣམས་ཀྱིས་འདི་གའི་དྲྭ་རྒྱ་བརྒྱུད་གསན་རྒྱུ་དང་ཆབས་ཅིག་སྒྲ་འཇུག་ཕབ་ལེན་ཡང་བྱེད་ཐུབ་པའི་ཆ་རྐྱེན་བསྐྲུན་ཡོད།སྒྲ་འཇུག་དང་བརྙན་འཕྲིན་འོད་སྡེར་ཉར་ཚགས་ཞུས་པ་རྣམས་ཉན་ཞིབ་དང་ངོ་བཤུས་བྱེད་འདོད་ཡོད་རིགས་ནས་བོད་ཀྱི་དཔེ་མཛོད་ཁང་གི་སྒྲིག་གཞི་དང་མཐུན་པར་ངོ་བཤུས་སོགས་བྱེད་རྒྱུའི་གོ་སྐབས་འབུལ་བཞིན་ཡོད།